Canyelles pren part de l'assemblea de l'ADF Garraf | Mediambient | Actualitat\nCanyelles pren part de l'assemblea de l'ADF Garraf\nPublicat el Dijous, 12 Novembre 2020 09:37 | Imprimeix\nEls regidors Antoni Torrentó (Medi Natural i Territori) i Jose Martínez (Medi Ambient i Patrimoni Natural) han pres part de l'assemblea ordinària de l'ADF Garraf, que s'ha fet aquest dimecres en format telemàtic.\nCanyelles forma part de l'ADF Garraf, els integrants de la qual es reuneixen de manera periòdica al llarg de l'any per tractar diversos temes ordinaris.\nL'ADF Garraf està integrada pels ajuntaments de Vilanova i la Geltrú, Canyelles, propietaris forestals i diverses entitats que tenen com a finalitat la defensa de la natura com és el cas del Grup Natura Canyelles. L'ADF Garraf, a més, és membre de la Federació d'ADF Penedès-Garraf. En aquesta darrera reunió també s'ha tractat l'adhesió de Cubelles a l'ADF Garraf.\nLes Agrupacions de Defensa Forestal (ADF) són associacions, sense ànim de lucre, formades per propietaris foretals, ajuntaments i associacions de defensa de la natura. Els objectius i finalitats d'aquestes agrupacions són:\nElaborar i executar programes de vigilància i prevenció d'incendis forestals.\nCol·laboració activa en l'organtizació, control i execució de mesures dictades per la Direcció General del Medi Natural en matèria de prevenció, o bé dictades per qualsevol altre organisme que tingui competència en la lluita contra els incendis forestals.\nRealitzar campanyes de divulgació i sensibilització sobre prevenció i lluita contra incendis.\nExecutar plans de prevenció, creació i manteniment d'infraestructura, xarxa de camins i punts d'aigua.\nEn el cas de l'ADF Garraf, actua en els següents àmbits:\nEn el Pla de Prevenció d'Incendis Municipals\nFent vigilància i tasques d'informació en la prevenció d'incendis forestals\nIntervenció i suport en l'extinció d'incendis.\nTasques de gestió forestal i suport a la millora dels boscos.\nTasques de millora del medi natural


Reivindicant el que és just - Noticias Opinión - El Periódico Mediterráneo\nReivindicant el que és just\nAquesta setmana, des de l’Ajuntament hem abordat diversos temes importants per a la ciutat d’Onda. Cal destacar la reunió amb la Conselleria de Polítiques Inclusives en la qual hem reivindicat la necessitat de dotar el municipi d’una nova residència de majors. En aquests moments, a Onda viuen més de 4.000 majors de 65 anys i només disposem d’una residència concertada amb 65 places, havent-hi en espera entre 30 i 40 persones. En aquest sentit, malgrat que Onda és un referent en la província en qüestió de serveis i ajudes a persones dependents, és totalment necessària aquesta residència. I és que, en les últimes dècades ha anat en augment aquest col·lectiu de la població i es preveu que continue així en els pròxims 5 anys. A més, Onda no compta amb habitatges ni pisos tutelats, per la qual cosa, des de l’equip de govern d’Onda, considerem imprescindible la creació d’aquesta residència. Així ho he traslladat a la Consellera, en una reunió molt fructífera, i al president Ximo Puig, i ara treballem ambdues institucions juntes explorant les vies per a dotar a Onda d’aquesta residència.\nPer altra banda, en el plenari d’aquest mes d’octubre vaig elevar una proposta per a reclamar al Govern d’Espanya que consigne una partida en els pròxims Pressupostos Generals de l’Estat per a la constitució de la nova caserna de la Guàrdia Civil, una proposta que va tenir la unanimitat de la corporació municipal. L’actual caserna presta servei a 10 localitats amb una població superior a 30 mil habitants, i les seves instal·lacions no són les adequades per a les necessitats tant dels veïns i veïnes onders, com dels municipis propers. Per açò, reivindiquem conjuntament la construcció d’unes instal·lacions dignes. Fa més de deu anys que es va iniciar el procés per a la construcció d’aquesta inversió que per a Onda és prioritària i no es pot demorar més en el temps.\nTOTES dues instal·lacions són vitals per al desenvolupament de la nostra població i per donar un servei de qualitat a la ciutadania d’Onda. Per això, anem a continuar reivindicant el que és just i que siga una realitat al més prompte possible.


No perdeu el contacte amb l’anglès ara que arriba l’estiu! Jocs per divertir-vos amb els vostres fills en anglès. – Kids&Us Santa Coloma de Gramenet\nNo perdeu el contacte amb l’anglès ara que arriba l’estiu! Jocs per divertir-vos amb els vostres fills en anglès.\nData: 15/07/2020Autor: kidssantacoloma 1 Comentari\nL’estiu fa dies que és aquí, i amb ell una temporada plena de jocs, activitats a l’aire lliure i també un canvi en els nostres hàbits i rutines, especialment en les dels més joves de la casa. Aquells més sortuts passaran unes setmanes a la casa del poble o potser gaudiran d’uns dies amb els avis, d’altres passaran l’estiu a la ciutat i veuran com el seu temps lliure s’incrementa.\nQuè podem fer per tal que l’anglès que hem anat adquirint i treballant durant el curs no acabi relegat en un racó i fer-ho a més a més de manera divertida?\nCom ja sabeu, el mètode Kids&Us advoca pel joc com una de les millors eines per apropar l’anglès als nens i nenes de totes les edats.\nAvui us proposem 5 jocs que agradaran als Tweens & Teens de la casa, i que us poden servir per muntar nits de joc en família o per passar les tardes d’estiu i que ben segur ajudaran els nostres fills i filles a practicar l’anglès d’una forma divertida i dinàmica gairebé sense adonar-se’n . I si us en descuideu, també us ajudaran a vosaltres!\nSi teniu a casa el tradicional joc de taula Scrabble, esteu de sort, perquè és una eina increïble per consolidar tot allò que han après durant el curs practicant la lectoescriptura. Amb l’Scrabble ajudareu molt els vostres fills i filles a recordar el sons de les vocals en anglès, que sabem que és un repte fins i tot per als més grans!\nAquest joc es pot improvisar ràpidament, ja que només cal paper i llapis. És un joc àgil on prima la velocitat. Cal que trieu entre 5 i 7 categories com ara roba, clima, escola, ciutats, etc. Al començament de cada torn es tria una lletra i el guanyador serà aquell que aconsegueixi completar una paraula de cada temàtica que comenci per la lletra triada. Habitualment cada jugador dibuixa una graella al seu paper.\nAquest popular joc posarà a prova la destresa lingüística dels vostres fills, fent-los posar el cervell en marxa per trobar sinònims i paraules relacionades, ja que el jugador haurà de descriure una paraula al seu equip, al paper però, hi haurà també una sèrie de paraules prohibides. No cal comprar el joc, ja que vosaltres mateixos podeu fer una versió casolana amb cartolina o paper, el més important són les paraules que trieu! Podeu descarregar un aplicatiu per fer sonar una botzina cada vegada que es faci servir una de les paraules prohibides, als nens els encantarà fer-la sonar. Meeec! (Proveu a cercar Wrong buzzer a la Play Store)\nAquest joc pot unir a grans i petits i ens farà passar estones ben divertides i plenes de rialles, provant d’endevinar allò que “l’artista” està dibuixant. Per jugar apuntarem en bocins de paper les paraules que es representaran a la pissarra o llibreta, podem acotar les paraules per categories com ara roba, emocions, objectes escolars, o bé donar més llibertat i així augmentar la dificultat del joc.\nAquest és un joc senzill que no requereix material i que es pot improvisar en qualsevol espai, tant a la sala d’estar com a la platja. Demanarem a un dels jugadors que tanqui els ulls mentre amaguem l’objecte que haurem acordat prèviament. Una vegada ho haguem fet, el jugador podrà obrir els ulls i l’anirem guiant fent servir expressions “You are getting closer” quan vagi en la direcció correcta, “That’s the wrong way” quan el jugador s’estigui allunyant de l’amagatall, “Scorching” quan sigui a tocar de l’objecte, “Freezing cold” quan sigui ben lluny.\nAmb aquest joc podreu practicar la formulació de preguntes i la descripció de persones, llocs o feines. Ara bé, a diferència de la resta de jocs que hem proposat, aquest si que requereix un cert coneixement de la llengua anglesa per part vostra. Cada jugador haurà d’escriure en un paper el nom d’un personatge, d’un animal, d’un lloc o peça de roba, per exemple. Es barregen tots els paperets i un jugador n’agafa un sense mirar i se l’aguanta al front. Ha de formular preguntes que la resta de jugadors puguin respondre amb un si o un no fins endevinar de qui o què es tracta.\nRecordeu, si presenteu l’activitat com el que és, un joc, i no pas com una lliçó d’anglès, els tindreu a la butxaca! Presentar-ho com un repte i punxar una mica el seu costat competitiu acostuma a funcionar molt rebé.\nEsperem que aquestes idees us proporcionin força bons moments gaudint en família aquest estiu!\nestiugamesjocs en anglèskids&uskids&us santa colomasummer\nAnterior Entrada anterior: Els millors moments de la Fun Week “Busy Bugs”\nSegüent Entrada següent: Els millors moments de la Fun Week “Space & Aliens”\nUna resposta a “No perdeu el contacte amb l’anglès ara que arriba l’estiu! Jocs per divertir-vos amb els vostres fills en anglès.”\nRetroenllaç: Com evitar que els teus fills perdin el contacte amb l’anglès aquest estiu – Kids&Us Santa Coloma de Gramenet


El Club de Bàsquet Quart pretén fomentar l'esport femení en el nostre municipi. Per este motiu, els dirigents del club han començat una iniciativa per a aconseguir que les jóvens d'entre 8 i 12 anys proven este espectacular esport.\nDe dilluns a divendres et pots dirigir a les instal•lacions del Col•legi Va riure Túria, sense cap compromís, per a provar sort en el bàsquet. Segur que t'encantarà esta modalitat i acabaran enganxant-te.\nTambé pots contactar amb els responsables del bàsquet femení en el club local e els telèfons 687 47 90 28 i 672 28 75 47.


Llagostera i Prat, finalistes del Torneig d’Històrics | Torneig d'Històrics del Futbol Català\nLlagostera i Prat, finalistes del Torneig d’Històrics\nPortada » Llagostera i Prat, finalistes del Torneig d’Històrics\nLa UE Llagostera i la AE Prat jugaran la final de la XXVIII edició del Torneig d’Històrics després de guanyar al CF Badalona (0-1) i a l’Hospitalet (3-1) respectivament. Final inèdita als Històrics entre els dos equips de Segona ‘B’.\n1ª Semifinal: CF BADALONA – UE LLAGOSTERA: Nuha trenca l’equilibri amb un gol al 86’\nPrimera part d’alt voltatge entre Badalona i Llagostera, amb moltes oportunitats per tots dos equips, encara que sense encert en els metres finals.\nEls d’Oriol Alsina han començat amb molta empenta i ben aviat Gila ha tingut la primera ocasió. Al minut 5 ha disparat per sobre el travesser de Moragón, La resposta ha anat a càrrec del badaloní Moha, que també ha xutat massa alt en una ocasió inmillorable.\nLa més clara l’ha tornat a tenir Gila, amb un xut creuat que ha impactat el travesser, quan el Guinardó ja cantava gol. Semblava que els gironins tenien el control del partit, amb domini de la pilota i ocasions, però el Badalona feia bons contracops amb un rapidíssim Xavi Boniquet i un actiu Enric Gallego, que han pogut obrir el marcador amb dos grans xuts.\nTot i el 0-0, els dos equips han merescut arribar al descans amb algun gol al marcador. A la represa, el matx s’ha anivellat més, amb tots dos equips conscients que qualsevol gol podia ser decisiu per aconseguir ser finalista dels Històrics.\nLes defenses s’han anat imposant als atacs i els molts canvis de Piti Belmonte i Alsina no ajudaven a trobar la fluïdesa necessària per activar el ritme de joc. Només una errada defensiva podia moure el marcador, i aquesta ha arribat per part de Bermudo.\nEl veterà lateral ha tractat de driblar en zona perillosa i el jove Nuha li ha robat la cartera i ha superat al porter badaloní Marcos en l’u contra u. El Llagostera posava peu i mig a la final al minut 86. No hi hagut reacció badalonina, i els gironins, en la seva primera participació, arriben a la final dels Històrics.\nCF BADALONA: Álex Sánchez (Marcos), Fran Grima (Maestre), Joan Castillo, Lolo, Boniquet, Tacón (Lázaro), Cárdenas (Ferrón), Bermudo, Sergio Gómez (Abraham), Moha (Joaquín) i Enric Gallego (Jordi).\nUE LLAGOSTERA: Moragón, Vallho, Óscar Álvarez (Aimar), Enric Pi (David Cano), Masó (Barón), Tito (Barnils), Pitu, Fullana, Sellarès (Manga), Chamorro (Nuha) i Eloy Gila (Aumatell).\nGols: 0-1, Nuha m.86\nÀrbitre: García Fuster. Groga a Aimar (Llagostera) i Castillo (Badalona)\n2ª Semifinal: AE PRAT 3 –1 CE L’HOSPITALET: El Prat supera amb claredat l’Hospi i jugarà la final\nExcel·lent partit del Prat contra un rival de gran entitat com l’Hospitalet. Els d’Agustín Vacas s’han classificat per la final dels Històrics en una segona part on s’han mostrat extremadament efectius.\nLa primera meitat ha estat força igualada, però els pratencs ja han demostrat el seu perill a pilota aturada quan a Rafa Murillo (m.21) li han anul·lat un gol per fora de joc a la sortida d’una falta lateral. Fran Bea també ho ha intentat amb una pilota al pal de falta directa (m.34).\nL’Hospi de Martín Posse no s’ha acabat de trobar còmode i això s’ha demostrat a la segona meitat. En una altra perillosa falta lateral, Matas ha despenjat la pilota al segon pal i Ignacio Rosillo ha entrat amb tot per fer el primer gol de la semifinal (m.53).\nCanvis en tots dos equips, i el que n’ha tret més suc ha estat el conjunt del Baix Llobregat. Oribe, que només portava un minut sobre el terreny de joc, ha engaltat un xut desde fora de l’àrea que ha suposat el 2-0. La sentència ha arribat de la mà de Fran Bea, jugador amb un excel·lent toc de pilota, que ha marcat de penal el tercer (m.82).\nLa semifinal estava sentenciada, però encara hi ha hagut temps per veure un altre gol de bella factura. En aquest cas ha estat el jugador de l’Hospi Méndez Canario de falta directa, que ha entrat per l’escaire de Ramos.\nL’Hospi de Martín Posse s’acomiada dels Històrics, mentre que el Prat disputarà la gran final contra un altre gran rival, el Llagostera.\nAE Prat: Toni (Ramos), Álvaro, Murillo (Lucas), Vivó(Sierra), Larios (Artabe), Granell (Manu), Ignacio (Guille), Sebas (Fer), Matas(Oribe), Fran i Víctor (Kante)\nCE L’Hospitalet: Craviotto, Peque (Mousa), Valentín (Oriol), Viale (Pedro), Moyano, Pau (Fragoso), Ivan (Provencio), Pol (Alan), Carreño (Mario), Manel i Bebo (Canario)\nGols: 1-0, Rosillo m.53. 2-0 Oribe m.72, 3-0 Fran Bea (p) m.82 3-1. Canario m.86\nÀrbitre: Groga a Fran Bea, Oribe, Álvaro Messeguer (Prat) Iván i Mousa (L’Hospitalet).\nL’Hospitalet completa les semifinals\nEl CE L’Hospitalet és el darrer semifinalista dels Històrics gràcies a la seva victòria sobre…\nContracrònica: Grup 3 (Prat – Santboià – Martinenc)\nDeien uns meteoròlegs francesos fa uns mesos que aquest 2013 no tindria estiu. Que, diguem-ne,…\nprevious post: Vacas: “Tot ha sortit a la perfecció”\nnext post: El Prat, campió dels Històrics per penals


El 'Daily Mail' filtra els alts salaris de la Premier\nActualitzada 31/12/2017 a les 07:25\nEl diari britànic Daily Mail va filtrar ahir els salaris dels futbolistes més ben pagats de la Premier League. La primera posició l’encapçala amb 290.000 lliures netes setmanals el migcampista del Manchester United, Paul Pogba, mentre que la segona l’ocupa el davanter centre Romelu Lukaku (també dels Red Devils) amb 250.000 i el podi el tanca, de manera sorprenent, el veterà jugador del Manchester City, Yaya Touré, amb 220.000, igual que Zlatan Ibrahimovic i Kun Agüero. És clar que a la ciutat de Manchester els dos conjunts de la ciutat anglesa dominen amb contundència.\nDesprés, en l’escalafó dels 200.000, hi apareixen noms com Eden Hazard, David de Gea o Kevin de Bruyne, i amb 180.000 s’hi planta, per exemple, Philippe Coutinho. La premsa catalana segueix insistint en l’arribada del brasiler a Can Barça, mentre que The Telegraph ahir va publicar que Hazard tindrà complicat recalar al Reial Madrid en els pròxims mercats. El Chelsea oferirà al belga convertir-se en el millor assalariat d’Anglaterra, amb un sou de 300.000 lliures netes setmanals. D’aquesta manera, se situaria en l’estratosfèrica xifra de 20 milions per temporada.


Benvinguts a la Consulta Jove Consulta Jove\nBenvinguts a la Consulta Jove\n9 de març de 2015 Blog\nEstem molt contentes i contents de poder inaugurar el blog de la Consulta Jove! Segurament alguns i algunes de vosaltres sabreu qui som i què fem, però per a aquelles persones que encara no ens coneixeu, creiem que per començar el millor és fer-ho des del principi.\nLa Consulta Jove és un projecte, amb gairebé 10 anys de trajectòria, que pretén oferir un servei únic i pioner a Catalunya, es tracta d’oferir atenció psicològica a persones entre 18 i 26 anys, joves, estudiants, que tinguin baixos ingressos i que necessitin un assessorament psicològic. Aquesta atenció psicològica no consisteix en un consultori, ni en una orientació, és un servei de teràpia, amb tots els ets i uts. Només hi ha una particularitat, el preu. Aquest és significativament inferior a qualsevol altre servei de teràpia psicològica en un centre privat.\nEstà vinculada a algun centre?\nSí! La Consulta Jove és un projecte ubicat i becat per l’Institut d’Estudis de la Sexualitat i la Parella i InterPersonal, psicologia, benestar i salut.\nLa Consulta Jove, en tant que dirigida a joves, està coordinada i gestionada per l’equip de joves de l’Institut d’Estudis de la Sexualitat i la Parella i InterPersonal. Aquest fet no és casual, considerem que entre joves ens entenem millor, per la proximitat dels moments vitals entre terapeuta i pacient, per probablement moure’ns en ambients similars, etc. (som psicòlegs i psicòlogues, però també joves i persones!).\nTeràpia individual, això significa que podem ajudar-te si estàs patint alguna de les següents situacions, entre d’altres:\nSi estàs més desanimat/desanimada del que és habitual\nSi et sents insegur o insegura\nSi tens ansietat\nSi no saps com sortir de l’armari o no acceptes la teva orientació sexual\nSi acabes de passar per una ruptura de parella i no saps ni per on començar\nSi estàs passant per una situació de pèrdua (dol)\nSi les teves dificultats són de dos, també oferim teràpia de parella:\nSi sentiu que no parleu el mateix idioma\nSi teniu discussions que no acaben mai\nSi hi ha hagut una infidelitat\nSi la monotonia s’ha apoderat dels vostres dies\nSi fa poc que esteu vivint junts i no acabeu d’encaixar\nI per últim, el servei de teràpia sexual, si el sexe és el que no va bé, podem ajudar-te si tens:\nDificultats per a controlar l’ejaculació (ejaculació precoç)\nDificultats per a aconseguir l’erecció (disfunció erèctil)\nFalta de desig (masculí o femení)\nDolor en les relacions sexuals amb penetració vaginal (disparèunia)\nPenetració vaginal dificultosa o impossible (vaginisme)\nI per què un blog?\nLa veritat és que ens venia de gust! Tenim moltes ganes d’ajudar i de compartir reflexions, per tant, amb aquest post inaugurem el que serà el blog de la Consulta Jove, on cada mes publicarem 2 post nous, relacionats amb les temàtiques que tractem.\nEsperem que us sembli interessant i ho compartiu a les vostres xarxes socials, i sobretot, si voleu que tractem algun tema que us interessi en especial, només ens ho heu de dir!\nMissatge dirigit directament a tu: Si no ens coneixies ara ja saps qui som i què fem! I per tant… si en algun moment necessites visitar-nos ja saps on trobar-nos.\nPer últim, com nosaltres ens dediquem a l’ajuda i al suport emocional i psicològic, et demanarem un favor: ajuda’ns a que els teus amics i amigues també ens coneguin, potser tu no necessites la nostra ajuda, però compartint sempre pots ajudar a algú que sí que la necessiti.\nL’equip de la Consulta Jove\n« Paula Alcaide\nQuè em passa que no entra…? »


Tendència de sublimació: roba de moda sublimada - Notícies - Vision Digital Printing Co., Ltd\nTendència de sublimació: vestits de moda sublimats\nAmb la creixent popularitat del paper de transferència de sublimació, hi ha una tendència que ens permeti transferir sublimació i tinta de sublimació de tints per a la impressió digital de tela . La tecnologia d'impressió digital ha avançat enormement, fent possibles laboratoris en fàbriques . Les noves impressores ofereixen una alternativa a la serigrafia tradicional, que pot ser un procés costós. Aquesta velocitat i el procés creatiu no sempre estaven disponibles per als dissenyadors de moda. Però amb els avenços tecnològics en la impressió de teles digitals, els dissenyadors ara poden prendre els seus propis dissenys i convertir-los en tèxtils personalitzats.\nEs deia que és molt important per a mi poder fer el que vull crear com a tendència. Per tant, quan creeu una aquarel·la, puc escanejar-lo a la impressora. Puc dissenyar-lo i ajustar-lo, i amb la impressora digital es pot reduir el color i s'imprimeix com una fotografia, de manera que aconsegueix aquest realisme i profunditat de disseny que no es pot fer que passi amb altres mètodes.\nLa impressió de tela digital amb impressora de sublimació de colorants és una de les noves tendències més innovadores de la indústria de la moda. Podeu trobar més i més aparells de captura d'ulls a les desfilades de moda de Milà, amb bells gràfics sublimats en una part de la roba, fent que les peces estiguin bonica i plena d'atmosfera d'art gruixuda al mateix temps. I això sens dubte serà estricte en la qualitat de la impressora de sublimació, el paper de sublimació i fins i tot les tintes de sublimació. És correcte a causa d'aquesta aplicació que les tecnologies de Sublimation han millorat ràpidament, la qual cosa contribueix a l'aplicació en roba personalitzada que es mou a un nou nivell més alt.\nUn parell de: La diferència entre les impressions de pantalla i les transferències de calor digitals\nSegüent: Sublimació de tints per a les vacances\n100gsm ràpidament sec anti-enrotllament sublimació Paper enrotllat per sublimació imprimir\nLlibre de transferència de calor d'injecció de tinta d'alta qualitat i llum clara per a samarreta de cotó


Comença l’excavació arqueològica al castell de Montagut de Llagostera - Diari de Girona\nComença l’excavació arqueològica al castell de Montagut de Llagostera\nLa fortalesa va patir un esllavissament parcial al setembre i despreniments que posaven en risc els vestigis\n18·05·21 | 06:31\nL’inici de les excavacions, ahir. | MARC SUREDA/CANAL AJUNTAMENT\nComencen les excavacions arqueològiques al castell de Montagut de Llagostera, un monument històric del municipi que el passat setembre va patir un esllavissament. En concret, es va esfondrar part d’un mur adossat a la torre i hi va haver diversos despreniments del terreny que poden posar en risc la resta de vestigis de la fortalesa.\nLa intervenció arqueològica vol descobrir i documentar les diferents estructures del castell, perquè en un futur es pugui consolidar i restaurar el jaciment. Es posarà especial interès a aquelles zones que requereixin una actuació urgent.\nActualment, el castell de Montagut es troba en estat d’abandó. S’hi pot apreciar una torre de planta circular, d’uns cinc metres de diàmetre, i d’una alçada màxima de dos metres. També s’hi pot veure un tram de muralla espitllera, d’una longitud de 9 m i una altura màxima de 4,5 m.\nLes actuacions s’executaran per un equip expert format per un arqueòleg i dos auxiliars d’arqueologia i està previst que s’allarguin fins a principis de juny.\nSalut aplica un nou criteri i Girona només suma cinc casos\nCasasús s’acompanya de Josep Pla per entrar a la UdG


Xoc de trons - Opinió de Núria Cadenes sobre la política i 'Joc de trons'\nJa s’ha acabat i encara en parlem. Per dir que sí o que no o que psè, per bescantar mil vegades el final de pa sucat amb oli o per trobar-hi raons i meravelles, per reclamar que refacin de cap i de nou la darrera temporada, per oferir cloendes alternatives, èpiques, boges, fins i tot per presumir de no haver-ne vist ni un sol capítol, en parlem.\nNo debades ha estat la sèrie més sèrie de totes, el fenomen més fenomen, l’abans més abans i el després més després. Fins que hi hagi una altra cosa que ho pugui superar.\nSempre hi ha una altra cosa que ho pot superar.\nEl fet, però, és que Joc de trons, aquesta sèrie que s’ha estès sobre la base dels llibres de George R. R. Martin, ja forma part de l’imaginari del nostre començament de segle. La mare de dracs, el bastard embambat, el casament sangós, el rei de la nit, el moralisme pervers dels pardals, el poble lliure, el nan puter i intel·ligent, el corb de tres ulls, la xiqueta que pren l’espasa, la bruixa vermella… La saga fantàstica amb llops i dracs i llegendes i batalles i traïcions en un món imaginat i medievalitzat que l’escriptor va titular Cançó de gel i foc ha generat una enorme quantitat de referències, fins i tot de frases fetes (‘Winter is coming’, per exemple, és clar, o aquella altra, la meva preferida: ‘You know nothing, Jon Snow’), ha propiciat i propicia infinitat de discussions.\nÉs divertit de veure. I d’entrar-hi. I de ficar-hi cullerada. I és lògic que passi, ben mirat, quan la sèrie ha esdevingut tan gran fenomen de masses. Perquè és evident que Joc de trons ha estat una ficció molt entretinguda, una sèrie molt ben feta, amb personatges que no eren bons-bons ni dolents-dolents (encara que el temps i l’èxit o les presses o les pressions o el que sigui ho hagi anat aplanant), amb intriga i girs sorprenents (allò de matar el protagonista i quedar-se tan amples), amb els ingredients coneguts i els ingredients secrets que tenen les bones històries (i ja sabem, perquè ja hem sentit el discurs de Tyron Lannister, que ‘no hi ha res més poderós que una bona història’).\nLa qüestió que ja no és tan lògica, però, potser, és que de tot plegat, d’aquest gran entreteniment reeixit, alguns n’hagin volgut fer extrapolacions. Extrapolacions polítiques, vull dir. Més enllà dels mems desafortunats (disfressar-se de Daenerys Targaryen i trobar-se que al capítol següent, ai, s’ha convertit en una massacradora d’innocents), resulta que els adalils espanyols d’allò que van autoanomenar ‘nova política’, amb Pablo Iglesias al capdavant (i dalt d’un drac, suposo), ja fa temps que van convertir aquesta sèrie en escenari i argumentari estratègic del seu univers polític. En van fer un llibre i tot. Dient això, precisament. Encara que sembli impossible. Que aquesta sèrie oferia, sí senyor, ‘lliçons polítiques’.\nI pot ser una frivolitat, simplement. Però també pot ser que amagui tota una manera d’entendre la política, aquesta equiparació. Perquè, si bé ho mirem, en el fons de Joc de trons hi ha una manera molt molt molt conservadora d’entendre la història. Reaccionària, fins i tot. Al capdavall, aquesta crònica dels fets dels regnes de Westeros és exactament això: el relat de la història a la vella manera, limitat als enfrontaments entre grans cases en disputa i guerra pel poder, mediatitzat pel caràcter d’aquest reietó o d’aquell altre, on els líders actuen al seu albir, segons manies, defectes o capacitats. I tot, sempre, per sobre i prescindint d’un poble que no hi pinta res, sense que res se sàpiga del sistema econòmic ni de les relacions socials, com si el motor de la història fos la mera pugna dinàstica, un xoc entre trons i pels trons, com si la història s’expliqués per simple enumeració de batalles i de reis, com si els pobles fossin una massa amorfa i sense classes ni presència ni acció a la qual hom pot tiranitzar, governar amb justícia o fer socarrimar.\nQue Joc de trons ha estat una gran sèrie diria que és evident. Que conté un fons conservador, fins i tot reaccionari, em sembla que es podria demostrar. En tot cas, fins aquí la discussió es mantindria en l’àmbit del producte narratiu, d’espectacle i entreteniment. La cosa que crida l’atenció és que aquesta ficció de base tan conservadora es converteixi en paradigma d’una acció política que es diu d’esquerres, i que queda retratada amb una frase que també val per a la sèrie: conté un discurs molt vell dins d’un embolcall modern.\n10:31Disparen contra la façana d’una dels principals mesquites de Ceuta\n09:49Revetlla de Sant Joan sense incidències greus arreu del país\n01:50Mònica Roca: ‘Intentarem que tot l’empresariat pagui els impostos a l’Agència Tributària Catalana’\n21:50Lídia Heredia: ‘Una entrevista ha de ser un punt tensa’\nRevetlla de Sant Joan sense incidències greus arreu del país\nLes portades dels diaris: 'La nit més màgica' i 'Guerra de posicions entre el PSOE i Podem'\nMònica Roca: 'Intentarem que tot l'empresariat pagui els impostos a l'Agència Tributària Catalana'


La CUP-Alternativa d'Esquerres es presenta a les eleccions al Parlament - Torà online\nPolítica dissabte 13 octubre 2012 Autor: redacció\nAssemblea de la Cup Autor: acn\nLa Candidatura d'Unitat Popular (CUP) ha decidit finalment presentar-se a les eleccions del 25 de novembre al Parlament de Catalunya, amb el nom de CUP-Alternativa d'Esquerres per incloure membres independents. La votació s'ha decantat amb un 77% de vots a favor d'anar al Parlament. Encapçalaran la llista per Barcelona el periodista David Fernàndez, la regidora de Vic Georgina Rieradevall, el regidor de Vilanova Quim Arrufat, de número quatre l'advocada Isabel Vallet i de número cinc el regidor de Mataró Xavier Safont-Tria. Per Girona, el cap de llista serà Lluc Salellas; per Lleida, Antonieta Jarné; i per Tarragona, Jordi Martí.\nLa decisió, que canvia el paradigma d'aquesta organització política, ha estat presa per més de 600 militants concentrats al Teatre Foment de Molins de Rei després d'una sèrie d'assemblees i debats locals oberta durant els darres quinze dies per discutir sobre la qüestió. L'assemblea de la CUP també ha decidit les línies programàtiques i el projecte estratègic, que no oblida, a més de la independència, les reivindicacions socials i econòmiques.\nL'expectació és tan gran que l'etiqueta de Twitter de l'assemblea #ANCUP és 'Trending Topic' a Twitter.\nFont: diversos Etiquetes: eleccions parlament cup\nLectures: 277 Darrera: 19.05.2021


Lloguer de cotxes Irlanda del Nord - Llogar un cotxe a Irlanda del Nord\nLloguer de cotxes Irlanda del Nord\nLloguer cotxes en Irlanda del Nord\nLloguer de cotxes a Irlanda del Nord\nEl lloguer de cotxes a Irlanda del Nord és possible si heu reservat el vostre vehicle de lloguer tan aviat com sigui possible. Per descomptat, encara hi ha moltes més opcions al cotxe, de manera que podeu estalviar fins a un 15-40% del preu del lloguer del cotxe. Compareu les companyies de lloguer de cotxes amb el llogar un cotxe a Irlanda del Nord i tria el vehicle adequat per a tu i reserva’t en línia. Feu-ho còmodament des de casa.\nLa majoria de les companyies de lloguer de cotxes ofereixen serveis de lloguer de cotxes Irlanda del Nord, de manera que el lloc de recollida i lliurament de l’automòbil pot ser diferent. Òbviament, s’ha de tenir en compte, i abans de la reserva, cal indicar si volem llogar un cotxe a un altre país.\nLloguer de cotxes a Irlanda del Nord Aeroport\nUs permetrem trobar les tarifes de lloguer de cotxes més barates a Irlanda del Nord en pocs minuts i en moltes ubicacions. Trieu entre grans ofertes en marques mundials i reservar un cotxe de lloguer amb només uns quants clics. També es poden fer lloguer de cotxes a l’Aeroport de Irlanda del Nord amb descomptes en línia, de manera que podeu llogar un cotxe a la tarifa més barata a casa.\nNo deixis passar l’oportunitat de manera ràpida i senzilla amb el millor lloguer de cotxes Irlanda del Nord Aeroport. Si arribeu amb avió, prepareu el vostre número de vol quan feu el lloguer d’un automòbil, ja que els cotxes solen demanar aquesta informació.\nComparem totes les companyies de lloguer de cotxes a l’aeroport de Irlanda del Nord per a poder donar-te el millor preu.\nLlocs populars de llogar un cotxe a Irlanda del Nord:\nSi no només viatgem al país per viatges de negocis, Irlanda del Nord té molts llocs d’interès i atraccions populars, des d’on intentem aprofitar al màxim. Per descomptat, el lloguer de cotxes a Irlanda del Nord és de gran ajuda ja que podem arribar fàcilment al lloguer de cotxes a qualsevol lloc.\nLlocs de lloguer de cotxes populars a Irlanda del Nord (centre de la ciutat, estació de ferrocarril), sense necessitat d’integritat, alguns d’ells: Coleraine, Newtownards, Omagh\nHi ha una possibilitat de llogar un cotxe en un Irlanda del Nord Aeroport, com ara: -


La UB acull una jornada del projecte europeu inHERE sobre el rol de les universitats en la crisi dels refugiats - Universitat de Barcelona\nInici > Notícies > La UB acull una jornada del projecte europeu inHERE sobre el rol de les universitats...\nLa UB acull una jornada del projecte europeu inHERE sobre el rol de les universitats en la crisi dels refugiats\nA la trobada, s’hi presentaran experiències d’acollida de persones refugiades en universitats de l’Estat espanyol i es debatrà sobre oportunitats, reptes i obstacles en l’accés i la integració d’aquestes persones a l’educació superior.\nAquest divendres, 7 de juliol, la Universitat de Barcelona acull la jornada «El rol de les universitats en la crisi del refugi», que abordarà el desenvolupament del projecte inHERE (Higher Education Supporting Refugees in Europe). La trobada, que tindrà lloc de 10 a 14 h a l’aula Ramón y Cajal de l’Edifici Històric, és oberta al conjunt de la comunitat universitària. L’accés és lliure i no cal inscripció prèvia.\nEl projecte inHERE, de dos anys de durada, té com a objectiu principal facilitar l’accés i la integració de les persones refugiades a les institucions europees d’educació superior. Per fer-ho, el projecte busca millorar la resposta a les necessitats específiques d’aquestes persones a través de l'intercanvi de coneixements, la col·laboració entre iguals i l'associació acadèmica.\nL’acte del 7 de juliol s’emmarca en la segona part del projecte, el Living Lab (Laboratori d’Experiències), que lidera la Universitat de Barcelona i en què membres del personal de diferents universitats d’Europa han de dissenyar, explorar, experimentar, refinar i analitzar pràctiques i polítiques aplicables a la realitat per avaluar els plans d’acció (actuals o potencials) de les universitats en l’àmbit de l’acollida de les persones refugiades.\nEn la jornada es presentarà l’inHERE i els resultats de la primera part del projecte (Catàleg de Bones Pràctiques), així com el contingut i la planificació del Living Lab. A més, s’hi donaran a conèixer les experiències d’acollida de persones refugiades de la Universitat de Barcelona, la Universitat Complutense de Madrid i la Universitat de Múrcia. En diferents taules rodones es debatrà sobre oportunitats, reptes i obstacles d’aquesta acollida i sobre les possibilitats de cooperació de la universitat amb la societat civil i les administracions públiques en aquest àmbit.\nEl projecte inHERE està cofinançat per la Unió Europea (a través del programa Erasmus+) i coordinat per la Unió d’Universitats de la Mediterrània (UNIMED). A més de la Universitat de Barcelona i la UNIMED, són socis del projecte l’Associació Europea d’Universitats (EUA), la Universitat de Roma La Sapienza i el Campus France. L’Alt Comissionat de les Nacions Unides per als Refugiats (ACNUR) n’és membre associat.


"La New York to Barcelona prepara i afegeix valor a la Barcelona World Race"\n© Nico Martínez/FNOB\nAmb aquestes paraules Andor Serra, Director General de la FNOB, ha saludat avui el comunicat oficial de regata emés per Open Sports Management.\nNotícies MARÇ 10, 2014 12:17\nUna nova era per a la classe dels IMOCA Open 60 comença en menys de tres mesos amb la OCEAN MASTERS New York to Barcelona Race. Aquesta serà la primera regata organitzada per Open Sports Management (OSM), l'agència de Sir Keith Mills que, amb base a Lausana, ostenta els drets comercials de la IMOCA. Recolzada per la Fundació Navegació Oceànica Barcelona (FNOB) i la Reial Federació Espanyola de Vela (RFEV), és també la primera competició puntuable per al nou OCEAN MASTERS World Championship.\nLa New York to Barcelona Race és una regata a dos i l'única de la classe IMOCA prevista abans de l'estiu. Permetrà als equips participants preparar-se per als pròxims grans esdeveniments de la tardor i hivern del OCEAN MASTERS World Championship: la Ruta del Rom i la Barcelona World Race.\n"Nova York i Barcelona són actualment dos dels grans icones urbans al món i ambdues són seus perfectes per a la primera regata de la nova marca Ocean Màsters World Championship", explica Sir Keith Mills. "Això és part del pla de OSM per internacionalitzar l' IMOCA i expansionarla amb noves competicions, noves seus i atraure nous regatistes, equips i patrocinadors.”\nL'esdeveniment començarà amb un pròleg de regata costanera el dissabte, 24 de maig. Els vaixells navegaran de Newport, a l'estat de Rhode Island, fins al port de Nova York, on hi haurà la línia d'arribada, en un recorregut de 142 milles.\nDurant la setmana de concentració a Nova York, els vaixells lligaran a la North Cove Marina, propera al World Trade Centre Site de Battery Park. Dijous 29 de maig, competiran a la "Hudson River Race", i els espectadors podran veure la regata des de qualsevol punt al llarg de la costa oest de Manhattan. La jornada conclourà amb una recepció per als navegants i els seus convidats a l'esplèndida Model Room del New York Yacht Club.\nLa sortida de la regata transatlàntica serà davant de la North Cove Marina el diumenge primer de juny. Els vaixells navegaran cap a l'Estàtua de la Llibertat abans de deixar el port de Nova York. El recorregut de 3.700 milles creua l'Atlàntic Nord, passant a través de l'estret de Gibraltar per endinsar-se al Maditerráneo, on els equips hauran de negociar les tàctiques 525 milles al llarg de la costa espanyola abans d'arribar a la meta.\nDurant la regata els equips intentaran batre el rècord del recorregut que, amb 12 dies, 6 hores, 3 minuts i 48 segons, va ser establert per Alex Pella, Pepe Ribes i Stan Schreyer, a bord de l'IMOCA Open 60 Estrella Damm a 2010 .\nA dia d'avui , cinc equips estan oficialment inscrits :\nHugo Boss, amb Alex Thomson (GBR) i Pepe Ribes (ESP)\nNeutrogena, amb Guillermo Altadill (ESP) i José Muñoz (CHI)\nSafran, amb Marc Guillemot (FRA) i Morgan Lagraviere (FRA)\nGAES Centres Auditius, amb Anna Corbella (ESP) i Gerard Marín (ESP)\nSpirit of Hungary : Nandor Fa (HUN) y Marcell Goszleth (HUN)\nAlex Thomson, copatró de l'Hugo Boss va ser segon en la primera Barcelona World Race i va aconseguir un excel·lent tercer lloc en la passada Vendée Globe. El seu company és Pepe Ribes, un dels navegants oceànics espanyols més experimentats, amb quatre Volvo Ocean Race en el seu haver i detentor del rècord entre Nova York i Barcelona. Tots dos navegaran en l'últim Hugo Boss, l'ex-Virbac-Paprec 3, el disseny de VPLP - Verdier amb què Jean - Pierre Dick va vèncer en l'última Barcelona World Race.\nThomson està il·lusionat amb la regata: "Hi havia una oportunitat en el calendari d'aquest any, i OSM va decidir introduir una regata per elevar el perfil del circuit i que també donarà suport a la Barcelona World Race. Volien una regata internacional, així que era natural navegar a dos des de qualsevol lloc d'Amèrica a través de l'Atlàntic fins a Barcelona. És també genial poder entrenar per la Barcelona World Race."\nGuillermo Altadill és el navegant oceànic espanyol más experimentat amb sis voltes al món en el seu currículum. Estarà a bord del Neutrogena amb el xilè José Muñoz, qui va navegar en Class40 al voltant del món a dos en 2008/09. Navegaran en el disseny de Farr de 2007 amb el que Alex Thomson va aconseguir el tercer lloc en l'última Vendée Globe.\n"Serà una bona regata per al programa Ocean Màsters," ha declarat Altadill. "Aquesta serà la nostra primera regata junts. Tenir aquesta regata transatlàntica uns mesos abans de la Barcelona World Race ens permet entrenar i posar a punt el vaixell. És una preparació perfecta.”\nEl patró més experimentat de la regata és Marc Guillemot, a bord del Safran. L'empresa aeroespacial i de seguretat francesa comença la seva campanya per a la pròxima Vendée Globe, però l'equip està en plena transició, ja que Marc Guillemot, de 54 anys, passa el testimoni a Morgan Lagravière, de 27, el seu company en la regata que és un expert en la Classe Figaro i olímpic en 49er. El duo navegarà en el seu tantes vegades modificat disseny de VPLP - Verdier de la generació del 2007, mentre el seu nou vaixell s'està construint a Bretanya.\n"Estic encantat de participar en aquesta primera regata entre Nova York i Barcelona," manifesta Guillemot. "Aquesta nova competició és una iniciativa molt bona de la classe i estem realment interessats a participar ja que la força de la classe IMOCA és que els seus vaixells puguin navegar en regates diferents com aquesta."\nL'equip de Barcelona, promogut per la FNOB (organitzadora de la Barcelona World Race), serà el d'Anna Corbella i Gerard Marín. Corbella torna a la competició amb GAES Centres Auditius que ja va recolzar la seva passada Barcelona World Race. Marín va navegar en la mateixa regata a bord del Fòrum Marítim Català. GAES ja ha donat suport anteriorment a dos regatistes en la Classe Mini i a dos a la Figaro, en la Transat AG2R .\nAndor Serra, director general de la FNOB, està molt satisfet de tornar a unir Nova York amb Barcelona en un esdeveniment de vela oceànica: "La OCEAN MASTERS New York to Barcelona Race manté viva la unió esportiva i cultural entre ambdues ciutats, i l'autopista oceànica que les enllaça és el perfecte camp de regates per a aquest nou i emocionant desafiament. Aquest esdeveniment és molt important per a nosaltres ja que prepara i afegeix valor a la Barcelona World Race . "\nLa llegenda hongaresa de la navegació en solitari, Nandor Fa, navegarà amb el seu compatriota Marcell Goszleth a bord del Spirit of Hungary un nou IMOCA Open 60 que es va a botar en breu.\n"La New York to Barcelona Race serà la meva primera regata amb el meu nou IMOCA, la nostra primera prova. Per a nosaltres serà una oportunitat per obtenir molta informació de les prestacions vaixell i estem convençuts que serà segur i competitiu," comenta Fa.


Bosses de compres fotogràfiques personalitzades | Camaloon\nFotografia de bosses de compres personalitzades\nPer crear accessoris totalment personalitzats segons els vostres desitjos\nCom crear les vostres bosses de compres personalitzades amb fotos?\nEn primer lloc, heu de triar entre una àmplia gamma d’estils, materials, mides, formes i colors diferents, el model de bosses de compres personalitzades amb fotos que s’adapti al vostre propòsit.\nUn cop finalitzat, els nostres equips avaluaran el vostre disseny abans d’imprimir per garantir un resultat perfecte. Un cop validat el vostre disseny, començarem a imprimir les vostres bosses de compres personalitzades amb fotos.\nFinalment, rebreu les vostres bosses de compres personalitzades amb fotografia en pocs dies.\nL’eina en línia fàcil d’utilitzar de Camaloon ens permet dissenyar productes com ara bosses de compres personalitzades amb fotos de forma ràpida i senzilla amb excel·lents resultats.\nLes bosses de compres personalitzades amb fotografies s’acompanyen bé\nLes bosses de compres personalitzades amb fotos del nostre lloc no són els únics articles que podeu crear completament al vostre gust. Ja sigui material d’escriptura, productes tecnològics, tasses i ampolles, les nostres bosses de compres personalitzades amb fotos no estan soles al nostre lloc. Les bosses de compres personalitzades amb fotos són només una petita part de la nostra gamma de bosses que inclouen bosses de cotó personalitzades, bosses de platja personalitzades amb arpillera, motxilles de polièster personalitzades i molt més. Creeu vestits únics combinant les vostres bosses fotogràfiques personalitzades amb samarretes fotogràfiques. Podeu col·locar la mateixa foto que a les maletes, però també fotos diferents i en un sol ordre. Destaca i ofereix regals originals als teus amics amb articles personalitzables de Camaloon. Les bosses de compres personalitzades amb fotos es convertiran en el vostre nou accessori preferit.


Saga Bed and Breakfast Valkenburg aan de Geul Països Baixos - Ofertes d'hotels amb els MILLORS DESCOMPTES EN LÍNIA\nGeulhemmerweg 32, Berg, Valkenburg aan de Geul, Països Baixos - Veure al mapa\nPer als viatgers què vulguin captar les imatges i els sons de Berg en Terblijt, Saga Bed and Breakfast és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Saga Bed and Breakfast és compromet a que la seva estada sigui el més còmoda possible. L'hotel ofereix accés a una gran gama de serveis, inclosos casino, habitació familiar, caixa forta.\nL'ambient de Saga Bed and Breakfast es reflexa en cada habitació. calefacció, servei de despertador, aparell de televisió, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Amb una localització ideal i amb comoditats imbatibles, Saga Bed and Breakfast no troba competidors en cap categoria.\nTots els tipus de viatgers (192) Parelles (105) Viatgers en solitari (24) Famílies amb infants petits (31) Famílies amb infants grans (11) Grups (22)


L'OTSO Trail Dog tindrà un centenar d'inscrits\nEl 80 per cent dels participants són debutants i un dels que hi seran és l’exciclista ‘Purito’ Rodríguez\nEl podi de l'edició de l'any passat, amb el guanyador, Xavi Jové, i el seu gos, 'Gares'.\nActualitzada 21/04/2021 a les 12:12\nDiumenge vinent se celebra la segona edició de l’OTSO Trail Dog, la cursa de muntanya formada per equips amb una persona i un gos i que organitza el comú d’Encamp. La prova va obrir inscripcions fa unes setmanes i ha aconseguit el ple de participants, un centenar, que és el màxim que permet el protocol sanitari. A més, dels 100 inscrits, un 80 per cent són debutants i la presència masculina i femenina està repartida a un 50 per cent de cada gènere, aproximadament.\nL’organització va assenyalar que un dels inscrits que participaran a la prova per primer cop és l’exciclista Joaquim Purito Rodríguez i que aquesta podria no ser l’única presència VIP de l’OTSO Trail Dog d’enguany.\nEl conseller de Joventut i Esports de la corporació encampadana, Xavier Fernández, va destacar ahir durant la presentació de la prova que “volem trobar el punt d’equilibri entre competir, per una banda, i l’esperit popular, per una altra, així que estem buscant corredors de la parròquia i, al mateix temps, volem atraure gent de fora per fomentar un turisme atret per curses com aquesta”. La cursa, que surt i arriba a la plaça dels Arínsols, tindrà finalitats solidàries, ja que els participants destinaran dos euros de la inscripció –en costa 25–, un per a Laika i un altre per a GosSOS. Tal com es va fer l’any passat, la prova tindrà dos recorreguts, un de tres quilòmetres per a principiants –destinat a una participació més popular–, i un altre de nou i un desnivell de 520 metres.\nEls organitzadors van anunciar que la festa durarà tres dies, amb un village amb activitats divendres i dissabte, per “generar un cap de setmana de moviment al poble”, va comentar Fernández. A la cursa, que començarà a les 11.30 hores amb sortides esglaonades per evitar aglomeracions, els corredors hauran de portar, obligatòriament, mascareta per als trams urbans i hauran de presentar un test negatiu d’antígens abans de córrer.\nEn l’edició de l’any passat Xavi Jové i el seu gos, Gares, es van imposar amb un temps de 44 minuts per completar el recorregut llarg. En categoria femenina, la victòria va ser per a Sabrina Solana i el gos Loup, i Tamara Vázquez i la gossa Diana.


ES Información: David Fernàndez: 'No hi pot haver marxa enrere amb el 9-N, no podem fallar'\nDavid Fernàndez: 'No hi pot haver marxa enrere amb el 9-N, no podem fallar'\nEntrevista al diputat de la CUP, que parla de la consulta, les plebiscitàries, el debat dins l'esquerra independentista, el seu futur polític i la seva relació amb el president Mas i amb el PP\nLa nova consulta anunciada pel govern després de l'esquerda entre els partits pro-consulta en la reunió de dilluns no és la consulta que volia la CUP. Tanmateix, està disposada a donar-hi suport, i per això ha intensificat les converses amb Artur Mas i Oriol Junqueras, amb l'objectiu d'introduir-hi tot un seguit de condicions i garanties. 'Encara podem fer-la, i estem obligats a fer-la', diu David Fernàndez en aquesta entrevista, on insisteix: 'Hem de fer pinya fins el 9-N. El dia 10 ja ens discutirem'. El diputat de la CUP descarta una candidatura unitària per a les eleccions plebiscitàries, i anuncia que treballen per fer-ne una que aplegui els espais de l'esquerra transformadora partidària del sí-sí. Sobre el president Mas, diu: 'Tinc la convicció que un dels mínims que s'ha fixat com a president és que aquest país votarà'. També parla de la relació tensa amb els diputats del PP i sobre el fet que el govern espanyol hagi aconseguit l'inimaginable: 'Posar d'acord la democràcia cristiana catalana i l'esquerra independentista.' De fet, aquesta mateixa setmana hem vist Fernàndez al parlament defensant els drets civils dels agents dels mossos d'esquadra en una resposta al PP: 'Aquest procés em matarà!'\n— Dijous us vam veure pel parlament parlant en privat amb Artur Mas i Oriol Junqueras. Què us dèieu?\n— Venim de la crisi de dilluns al vespre. A la CUP intentem buscar una pista de ball comuna, dignificar i mantenir la consulta del 9-N, com una expressió desbordant que demostri l'anhel de llibertat d'aquest poble. Busquem un mínim comú denominador que recompongui el camí. El nostre parer és públic, proposem onze garanties, i ens agafem al que va dir Oriol Junqueras: que si a la nova consulta del govern hi afegíem les onze condicions de la CUP, s'assemblava molt a la consulta que ells volien. Per tant, estem mantenint converses multilaterals per intentar allò que vam dir, que l'Onze de Setembre vam omplir els carrers per omplir les urnes el 9 de novembre. Entenent que és una etapa més, però a la qual no volem ni podem renunciar.\n— Qui es va aixecar de la taula dilluns al vespre?\n— Quan hi ha crisis i divorcis, normalment les hòsties van a parar arreu i tothom rep. Nosaltres podem parlar per nosaltres, i nosaltres ens vam agafar a la taula. Hi va haver fins a tres intents de dir: 'Un moment, si sortim així d'aquí qui pagarà la factura serà el 80% de la societat, que està a favor de la consulta'. Val a dir que en tots els processos hi ha moments de crisi i estira-i-arronsa. Dilluns al vespre hi va concórrer una crisi de confiança molt forta amb el govern, que se l'ha guanyada: tant nosaltres com la resta de forces ens vam assabentar per la premsa que el govern havia suspès el desplegament del decret de consultes després de la decisió del Tribunal Constitucional, i això va ser una gerra d'aigua freda. Al costat d'això, hi va haver també un excés de tacticisme d'altres sensibilitats polítiques. És obvi que ERC i ICV no ho veien clar, i per nosaltres era prioritari blindar les urnes. Vam presentar les onze propostes per intentar millorar una proposta que no és la nostra, però que mal ens pesi ja ens hi hem anat acostumant. Tampoc no era la nostra pregunta.\n— Volíeu un referèndum i una pregunta binària...\n— I ara tenim una consulta basada en un pla de participació impulsat pel govern, però té la mateixa validesa jurídica que l'anterior, que era no referendària. Hi ha menys garanties des d'un punt de vista del procés electoral, però no ens podem oblidar que això és fruit d'un estat demofòbic, autoritari i repressiu, d'un estat que nega la capacitat d'autodeterminació d'aquest poble, que li nega la llibertat i que ha desplegat tota la seva artilleria. El debat que plantejàvem quan ens agafàvem a la taula era quin camp de futbol escollíem: nosaltres volem jugar el partit de la confrontació, el desafiament i el torcebraç democràtic amb l'estat espanyol, i el 10 de novembre ja ens discutirem. A l'altre camp de futbol no hi ha equip, no compareixen. Nosaltres volem comparèixer, perquè aquesta batalla per la llibertat és el nostre debat. Amb totes les contradicions, amb l'àrbitre comprat, amb tota la judicatura i les elits extractives de l'estat en contra, amb Fainé i el comte Godó a la tribuna desitjant que ens fotin una golejada. Però darrere hi ha l'amplíssima voluntat democràtica d'aquest país d'escollir lliurement el nostre futur. Per tant, estem intentant de tornar a aquest camp de futbol i desbordar-lo. Demostrar a l'estat que malgrat les prohibicions, imposicions, amenaces, codi penal i tambors de guerra, no es poden posar portes al mar, a un poble que reclama llibertat.\n— Els partits són a prop de tornar a seure i tirar endavant la consulta plegats, doncs?\n— Penso que sí, que encara hi ha pista de ball, i és una pista comuna on s'accepten tots els estils. Encara podem, i hi afegiria: estem obligats a fer-ho, no podem defraudar, no podem fallar. Que d'ací a un mes o dos no puguem dir que no vam fer tot el possible per a aconseguir-ho. Per tant, converses fins a la matinada. En la conversa amb el president vam parlar de les garanties, amb molt bona receptivitat. Ara s'haurà de concretar.\n— Per nosaltres és important que es desplegui tot el potencial de la consulta, amb una campanya de comunicació clara. Que s'expliqui nítidament la seqüència, que s'activin els debats necessaris. Que aquests vint-i-pocs dies que queden fins el 9-N es coordini una àmplia presència d'observadors internacionals, es creï un comitè de seguiment de coordinació diària, i sobretot, que no hi hagi 600 col·legis sinó molts més. Que es pugui garantir la capil·laritat de la consulta fins allà on puguem. I també entendre altres combinacions, que ja sortien en les reunions de treball. Hi ha sensibilitats, com ara ICV, que no veuen la consulta, però sí que veuen la necessitat de fer una protesta democràtica de denúncia de la vulneració flagrant de l'estat espanyol. Tot és complementari. Pot haver-hi urnes i pot haver-hi protestes. Estem treballant i penso que hi ha una oportunitat, i bona encara, per a forçar el 9-N, i que aquesta sigui una data que reforci el camí cap a la plena independència i llibertat d'aquest país.\n— És d'aquestes condicions que depèn que la CUP torni a la taula o bé que hi siguin també ERC i ICV-EUiA?\n— Nosaltres volem una pista de ball comuna i que hi balli com més gent millor. Si no fos així, no ens hauríem acabat aixecant de la taula. Haguéssim entrat en la discussió de les onze garanties que plantejàvem. Que n'hi ha una que penso que és important: Aquesta vegada no hi haurà suspensions ni passos enrere. Aquesta vegada, si ho fem, ho fem amb els costos polítics, institucionals, jurídics i penals que ens corresponguin com a responsables polítics. Ara l'esquema resolutiu per refer la unitat d'acció ja no és polític sinó també social. Hi han d'entrar altres actors prou coneguts de l'àmbit sobiranista. I fer pinya per a avançar junts cap al 9-N. Com a mínim fins el 9-N. El dia 10 ja ens discutirem. Però no es pot renunciar a les urnes. I volem que hi sigui tothom, no només nosaltres.\n— Sembla que la CUP s'hagi erigit com la més ferma defensora d'aquesta consulta, tot i que no és la que volia. Fins a quin punt creieu que val la pena fer-la?\n— Si ens hem entossudit en la defensa apassionada de la consulta és per un motiu, resumit en una paraula: respecte. Respecte a la gent, a tres Diades històriques, a una mobilització persistent que protagonitza un sobiranisme que és transversal, a la consulta d'Arenys i a les 553 que van venir després. Hi ha un reclam majoritari, i la institució ha de saber traduir això en fets. Ara per ara no n'ha estat capaç. Si no ho fa, tot això tornarà al carrer, ja ho vam dir a la mateixa reunió. Si no hi ha una resolució comuna o no es fa el 9-N, la nostra via seran les places i els carrers.\n— Que no es voti el 9-N seria una derrota?\n— Sí. Absoluta. No es pot fallar. ¿Ens podem oblidar que fa tot just un mes aquest país protagonitzava una de les majors mobilitzacions que no té comparació a Europa? No hi ha un 25% de cap país que s'estigui mobilitzant permanentment per exigir un país millor, més just, independent, que al final és la resposta a les tensions socials i econòmiques que vivim. A Catalunya tenim un 20% d'atur, un 23% de pobresa, gairebé 3 milions de pobres als Països Catalans, un 34% de les llars catalanes que arriben amb moltes dificultats a final de mes. Per això volem la independència. Ho vam dir quan vam arribar al parlament: Si no hi ha consulta, serà el major frau democràtic de la història d'aquests 34 anys de democràcia formal. No és només que hi hagi una mobilització social persistent, sinó que hi ha un mandat electoral. Ho portaven al programa els partits que van guanyar les eleccions. No fer la consulta seria un fracàs. Per això els punts 10 i 11 de les garanties que hem presentat la CUP són importants: que aquesta vegada ho deixem per escrit, per si de cas, i que no hi ha marxa enrere, perquè no es pot tornar a defraudar la ciutadania.\n— Oriol Junqueras defensava aquest divendres que s'han de fer unes eleccions, com més aviat millor, i una declaració unilateral d'independència. Hi esteu d'acord?\n— Entenc les raons de l'Oriol, i més quan hi has parlat aquests dies tan intensament. Hi empatitzes. El diàleg sempre té aquest punt d'alteritat, que entens les raons de l'altre. Però jo penso que és un graó més. Vagi com vagi el 9-N (que perquè vaig molt bé ens toca a tots mobilitzar-nos de manera extraordinària), l'endemà s'hauran de discutir els escenaris. Tenim una pacient pressa per a avançar i és òbvi que haurem d'anar a unes eleccions --preferim anomenar-les eleccions constituents que no plebiscitàries. És una de les opcions que planteja la CUP, però defensem que primer es faci la consulta. I el següent pas serà dir a l'estat: Atès que has renunciat a la democràcia, que has desistit i dimitit d'una resolució democràtica per al conflicte polític, atès que no has volgut ser David Cameron ni el Regne Unit i que en comptes d'urnes, debats, resultats i respecte als resultats has triat la via penal, administrativa i repressiva, ara t'ho farem de l'única manera que dius que ho entens, que és la legal. Però amb unes eleccions anticipades, plebiscitàries, constituents, i que puguin revertir. Sempre hem dit que la DUI no és la nostra primera opció, però sí que és l'últim que ens queda, sempre condicionada a un referèndum de ratificació.\n— Si hi hagués una candidatura unitària de país, la CUP s'hi afegiria?\n— Fa temps que espais de l'ANC plantegen una llista de país, i nosaltres sempre hem dit que no. L'independentisme i el sobiranisme són molt plurals, fins i tot a vegades contradictoris. No creiem en la faula de la unitat mite, sinó que hi creiem com a convicció, creiem en la unitat d'acció. Volem estar coordinats, però no subordinats. Com diria l'Antonio Baños, volem anar junts però no lligats. El país és molt plural i té molts problemes, i aquesta pluralitat també s'ha d'expressar. No hi ha cap document de la CUP que plantegi una candidatura unitària. Treballem amb un esquema diferent, més ampli, amb les bases de la ruptura democràtica i la transformació social. Un espai d'un sí-sí de l'esquerra alternativa, transformadora i radical que aplegui diferents sensibilitats i on abans de començar ja hi ha autèntiques complicitats, com ara Procés Constituent. Ja hi treballem i va més enllà de la CUP. Per tant, m'imagino un escenari electoral amb aquesta candidatura independentista, un gran bloc socialdemòcrata i una candidatura de centre-dreta, és la transversalitat del sobiranisme. Entenc que el debat està en si ERC i CiU van junts. Sobre la llista unitària pràcticament tothom dóna per fet que ICV i la CUP no hi seran. L'altra qüestió és si hi haurà un punt comú o no, això s'haurà de discutir. L'altre dia, parlant amb l'Oriol Junqueras, dèiem que no calia que fos només aquest punt, que n'hi hauria d'haver dos més: el compromís de pobresa zero i posar fi a la corrupció.\n— Qui hi haurà en aquesta candidatura que prepareu?\n— Com que les cuines són lentes, no puc dir gaire cosa. Treballem en allò que el darrer cicle polític ens ha ensenyat, que s'ha de treballar amb molta generositat i humilitat, anant molt més enllà de la marca CUP. No és una batalla de sigles sinó que posem les bases comunes d'un projecte. Com quan el 2012 la CUP va obrir-se a altres sectors per anar a les eleccions. Fer el mateix però millor que aleshores, i intentant que aquest anhel de canvi polític i social ens desbordi a nosaltres mateixos. Que hi hagi una cosa més enllà de la CUP. La CUP continuarà existint, l'esquerra independentista continuarà existint, ha existit 40 anys fora de les institucions. Treballem amb generositat, humilitat i pensant en construir allò que és el motor de la CUP als Països Catalans: la unitat popular.\n— Des de fora sembla que entre David Fernàndez i Artur Mas hi ha força bona sintonia. És així?\n— És una pregunta que m'incomoda molt. No crec en la política personalista, jo sóc un simple portaveu accidental i ocasional. En el nivell de les persones, hi ha respecte i capacitat d'escoltar-se. Crec que això és una bona notícia, que entra en uns nous paràmetres imprescindibles en el segle XXI: la feminització de la política. Entesa com la capacitat de diàleg, d'escoltar, consensuar, dissentir, acordar. Passar d'una política jeràrquica, autoritària i impositiva a l'horitzontalitat que ha defensat sempre el feminisme, que tots som iguals. Després ja entraríem en qüestions més personals. Em costa parlar de coses personals quan sóc en una cadira com a portaveu d'un projecte col·lectiu. Però deixem-ho així: si fa dos anys m'haguessin dit que tindríem un debat tranquil i serè sobre el futur del capitalisme enmig d'un debat de política general, no m'ho hauria cregut. I l'he tingut.\n— Us fieu d'ell? Creieu que arribarà fins al final?\n— En política, del que em fio i del que es fia la CUP és del nostre poble. Qui no fallarà és la nostra societat. Dit això, podria tenir síndrome d'Estocolm, segurament. Recordo que el novembre del 2012 amb l'amic i periodista Martxelo Otamendi vam constituir l'associació d'escèptics amb Artur Mas. No és que el temps ens hagi obligat a autodisoldre'ns, però no ens pensàvem que arribaria ni a la pregunta. Tinc la convicció que un dels mínims que s'ha posat ell com a president és que aquest país votarà i que, passi què passi i digui què digui l'estat, qui decidirà el futur d'aquest país serà la seva gent. Això s'ho ha fixat com a línia. Entenc que perquè està al programa polític i perquè s'ho creu. En segon lloc, em fa la sensació que ha descodificat dues coses: el canvi que hi ha hagut en la nostra societat i que a l'estat espanyol no hi ha encaix ni sortida possible. Tinc el meu remanent de dubte: que això acabi amb una reforma constitucional, i aquesta és la nostra conjura, que no ho faci. En tercer lloc, forma part d'un projecte polític, CiU, que s'està esgotant. Ve de la pitjor crisi, amb la confessió d'evasió i mentides de Jordi Pujol, i aquest espai va de pet a la reconfiguració, dissolució i creació d'un nou espai. Si la pregunta és política, la resposta és política: ens fiem del nostre poble i punt. Quan som en un palau de Pedrables, hi som intentant defensar la voluntat del nostre poble, i punt. Si parlem de temes personals: hi ha respecte mutu, reflexions compartides i aquesta feminització de la política que penso que és imprescindible.\n— Dins de la CUP hi ha opinions contraposades sobre el paper que heu de tenir amb la consulta.\n— Hi ha moltes opinions, i moltes de contraposades, afortunadament. Perspectives que alerten que tot això pot ser un frau, que si ens ho podíem haver imaginat perquè són els de sempre… Hi ha vertigen per la dinàmica on hem entrat. A l'assemblea s'escolta tothom, és un espai de diàleg i de confrontació, de consens i de disens. Sobre el moment on som, si tot això és un frau ho sabrem el dia 9 de novembre. Per tant, pel que queda de partida, i ja que hem entrat fins a la cuina, anem a jugar-la fins al final, perquè nosaltres no hem enganyat ningú. Vam dir que estàvem a la consulta, que ens ficàvem en una pastisseria complicada per defensar-la, i la defensarem fins al final, havent-ho donat tot. Penso que aquest és el paper que han de tenir les CUP. Venim de mil derrotes, i moltes altres vegades hem viscut el desencís. Però no hi ha alternativa a la consulta ni a la lluita política i social per la llibertat d'aquest país. La crítica, en aquest cas, és imprescindible. Ajuda a equilibrar, dimensionar, veure les febleses i riscos i també les fortaleses i oportunitats.\n— Hi ha tensió a la CUP sobre aquest tema?\n— Hi ha tensió política en el sentit més positiu de la paraula. Hi ha dialèctica política. També és veritat que hi ha dos ritmes molt diferents: el de la CUP, que és assembleari i per tant lent, i el que impregna el procés, que és molt ràpid. No cal descriure quina és la reacció de qualsevol militant de la CUP quan es desconvoca la consulta, però fins i tot contemplant aquest frau sabem que l'únic camí és continuar compromesos i actius, i anar a un canvi de cicle. Avui hi ha una crisi de règim, i la rebel·lia democràtica que hi ha en aquest país és imparable. Ja hem començat a guanyar. Fa vuit anys que anem guanyant. S'han prohibit les bales de goma, s'ha prohibit el fracking, s'ha aprovat una llei contra l'homofòbia pionera, s'ha aprovat una moció de solidaritat amb el poble kurd avui que la capital del món és Kobane… El país és un laboratori democràtic. El sud d'Europa ens mira amb enveja. I el tensor democràtic és el procés, per alguna cosa serà que aquí no hi ha l'ou de la serp, del feixisme, el racisme i la xenofòbia.\n— Segons els acords de la CUP, no us podeu tornar a presentar a les eleccions.\n— Exacte. A l'Assemblea de Molins de Rei del 2012 la CUP va decidir d'anar per primer cop a les eleccions al parlament, però amb una sèrie de condicions, entre les quals que els diputats només hi estarien una legislatura. I una legislatura és una legislatura, duri cinc anys o cinc mesos. La coherència és allò que lliga paraules i fets, i si has dit una cosa la fas. T'hi jugues la credibilitat, i més en el context de crisi de la política.\n— És deixar perdre un valor important.\n— No ho crec. Els qui vinguin darrere ho faran molt millor, pel bagatge acumulat. La CUP és una escola compartida, som equips. La CUP no som la Isabel, el Quim i jo, és tot el potencial polític que hi ha al darrere. Jo vaig començar a fer política el 1991, i en porto dos en una institució. Per tant, jo continuaré amb el compromís polític, periodístic i cooperatiu. És una bona notícia que hi hagi relleus, perquè això sí que esquerda la cultura política de la transició i aquesta mena de lideratges.\n— En un moment com el que vindrà no us agradaria continuar a primera fila?\n— En el moment que vindrà, amb la utopia per bandera i la realitat que som a la porta d'una oportunitat d'abordar un canvi profund basat en democratitzar la democràcia i fer d'aquest país un refugi democràtic i social en un món cada cop més injust i desigual, la barricada és amplíssima. Falta gent en la lluita contra la pobresa energètica, els mitjans alternatius, les xarxes contra la pobresa, la lluita contra l'especulació, la lluita que vindrà contra els fons voltors que volen comprar mig país...\n— ...I a la tribuna del parlament també.\n— Per descomptat. Però la CUP sempre ha dit que la lluita institucional al parlament era complementària, un instrument més en la caixa d'eines del canvi polític i social que tenen els moviments socials per incidir i canviar la realitat. En tot cas, això ho haurà de decidir la CUP, però jo aquí sóc i aquí em quedo. Continuaré lluitant com un entre tants. S'ha d'anar amb compte amb les qüestions de lideratges, la capacitat de folklorització, de sobrepersonificació. Tot poder corromp i per nosaltres, que sempre hem estat zapatistes del sud d'Europa, és molt millor la força col·lectiva, de l'assemblea, i de noves persones. Em vénen al cap centenars de noms de gent que podrà agafar el relleu al parlament, segurament amb molta més qualitat i més coneixement. Això també implica que vivim en un ecosistema molt advers i molt hostil a la cultura política de la CUP. De fet, jo no sóc ni de la CUP. Quan acabi aquesta etapa institucional me'n faré.\n— Porteu dos anys al parlament, i en aquest temps us hem vist unes quantes enganxades amb Ciutadans i del PP. Quan us trobeu fora de l'hemicicle, quin tracte teniu?\n— Hi ha distància, òbviament. Recordo una primera conversa amb un diputat de Ciutadans que va fer una intervenció a l'hemicicle molt agressiva amb la CUP i un cop fora era el més amable del món. Li vaig dir que escollís si em volia tractar amb l'agressivitat de dins o l'amabilitat de fora, però que a mi em trobaria igual dins i fora, perquè no sóc cap hipòcrita. 'Aquest circ funciona així', em va dir. Li vaig respondre que jo no hi havia anat a fer circ sinó política i que escollís com volia que ens tractéssim. Ho va entendre. En altres casos, et pot la indignació i la vergonya d'haver d'escoltar segons quines coses. I després hi ha la mediocritat política, que és insuportable. Ho hem dit sovint: una part de la bancada del PP que tenim al davant és absolutament insofrible. Són uns maleducats, sempre insultat la gent que intervé, sembla un pati d'escola. Ho analitzes i veus que ens tenen odi de classe. És una gent que pensa que som uns okupes i que aquests escons no ens corresponen perquè són per a les elits. D'una altra banda, tenim un PP que es passa el dia brandant lleis per impedir-t'ho tot. I Déu n'hi do què aconsegueixen. L'estat espanyol ha aconseguit posar d'acord la democràcia cristiana catalana i l'esquerra independentista. A vegades quan hi penso dic 'Mare meva!', però és un dels potencials del procés. Dimecres passat el PP va aconseguir una altra fita històrica, que és que després d'unes intervencions de la CUP molt crítiques amb els mossos d'esquadra, haguéssim de sortir en defensa dels seus drets civil i polítics. Per tant... aquest procés em matarà!\n(Bel Zaballa, Vila Web)


Detingut després de topar dues vegades contra un vehicle policial durant la seva fugida per l'AP-7 – Actualitat Penal\nEls agents van patir lesions a conseqüència de les col·lisions rebudes pel vehicle infractor.\n29 de setembre de 2017 Redacció\nAgents de la Policia de la Generalitat a Tarragona van detenir aquest dimecres un home, de 24 anys, de nacionalitat romanesa i amb domicili desconegut, com a presumpte autor d’un delicte de conducció temerària, atemptat i resistència als agents de l’autoritat.\nAl voltant de les 12.45 hores del passat dimecres, els agents es trobaven fent prevenció de delictes a l’AP-7 quan van observar un vehicle d’alta gamma a la benzinera de l’àrea del Mèdol en sentit nord. Poc després, aquest vehicle accedia a la mateixa àrea però en sentit sud. Els agents van veure que el conductor, a velocitat reduïda, observava els vehicles estacionats al pàrquing.\nGràcies a la informació extreta de les tasques d’investigació especialitzada que fa aquesta Unitat, els agents van esbrinar que el vehicle estava relacionat amb delictes comesos a l’autopista fora de Catalunya.\nEls mossos van fer un seguiment discret del vehicle fins que el conductor va sortir de l’autopista pel peatge de Tarragona. Llavors, el vehicle policial va aprofitar per sobrepassar el cotxe sospitós en la línia de pagament del peatge i li van barrar el pas per poder aturar-lo. L’objectiu era fer les comprovacions adients per tal de descartar que poguessin estar implicats en la comissió d’algun delicte.\nQuan dos dels mossos van sortir del vehicle policial i es disposaven a identificar al conductor del cotxe d’alta gamma, aquest va accelerar i, tot i que els mossos li van intentar barrar el pas amb el vehicle, el conductor va xocar contra ell i es va donar a la fugida.\nRàpidament, els agents van pujar al cotxe per seguir a l’infractor. En arribar a la rotonda situada a uns metres de la sortida del peatge, es van trobar el vehicle escapolit creuat a la via, probablement com a conseqüència de l’excés de velocitat en agafar el revolt.\nDe sobte, el vehicle d’alta gamma va fer marxa enrere i va col·lidir de nou contra el vehicle policial. Va arrencar marxa endavant i va accedir a l’autopista trencant la barrera del peatge per tal d’incorporar-se a l’AP-7 en sentit sud. Va ser llavors quan els agents van veure que algú, que fins llavors anava amagat al seient del darrera, es col·locava de copilot.\nDesprés de circular gairebé 10 km per la via a velocitats properes als 200km/h, el vehicle infractor va rebentar la roda posterior dreta, que ja havia quedat malmesa en la segona col·lisió amb el vehicle policial, i va quedar aturat a l’altura de Reus.\nAmb la roda rebentada, el vehicle d’alta gamma va fer una maniobra brusca per accedir del tercer carril de l’autopista fins el voral dret. Un cop aturats, conductor i acompanyat van fugir corrents saltant la tanca de l’AP-7 en direcció a un camp d’oliveres.\nEls agents van sortir corrents darrera d’ells i van poder interceptar el conductor del vehicle infractor i el van detenir per un delicte de conducció temerària, atemptat i resistència als agents de l’autoritat.\nEls agents actuants van haver de rebre a posteriori assistència mèdica per diferents tipus de lesions patides, bàsicament com a conseqüència dels xocs rebuts pel vehicle infractor.\nContinua la investigació oberta per tal d’esbrinar la identitat de l’acompanyant del conductor detingut.\nEl detingut va passar ahir a disposició del jutjat d’instrucció en funcions de guàrdia de Reus, el jutge va decretar la seva llibertat amb càrrecs.\n8 de maig de 2017 Redacció\nL’Audiència de Tarragona jutja dilluns al còmplice de l’assassí de l’empleada del Banc de Santander a Cambrils\nLa segona secció de l’Audiència Provincial de Tarragona començarà dilluns que ve, 2 de juliol, el judici contra el segon dels detinguts per l’assassinat d’una empleada del Banc de Santander a Cambrils durant un atracament […segueix llegint]


La recerca a la UPF - Universitat Pompeu Fabra (UPF)\nGestió de la transferència\nCompetició de doctorat Rin4'\nRecerca en acció Recerca en acció\nCannabis Fighting-Pain project\nàmbits de coneixement i projectes destacats àmbits de coneixement i projectes destacats\nMalgrat la seva curta trajectòria, el Departament de Tecnologies de la Informació i les Comunicacions (DTIC) ja és reconegut per la seva producció de recerca d'alta qualitat i l'impacte internacional. El DTIC és líder tant en el nombre d'investigadors contractats a través del programa ICREA del govern català com en el nombre de beques rebudes del Consell Europeu de Recerca (ERC). També és el departament que contribueix més a que la UPF sigui la millor universitat espanyola en termes de finan?ament d'R +D de les TIC procedents de fons europeus.\nL'any 2015, el Departament va ser nomenat Unitat d'Excel·lència "María de Maeztu", un programa finan?at pel Ministeri d'Economia i Competitivitat amb l'objectiu d'acreditar centres i unitats de recerca pública en qualsevol àmbit en el qual es demostri lideratge científic.\nAquests i altres èxits han contribu?t a posicionar el DTIC dins dels 100 millors departaments del món en el seu àmbit, segons el prestigiós rànquing de Xangai.\nEn els últims anys, el Departament de Ciències Experimentals i de la Salut (DCEXS) s’ha fet un nom en una varietat de camps de recerca gràcies a la seva creixent producció científica. Els membres del DCEXS publiquen més de 500 articles de recerca per any, més del 75% en revistes del primer quartil. El departament també ha demostrat ser cada vegada més capa? d'aconseguir finan?ament competitiu.\nD'altra banda, el DCEXS ha estat pioner en la creació de programes per a investigadors postdoctorals i de doctorat per a què obtinguin els coneixements bàsics i les habilitats utilitzades en l'ensenyament universitari.\nEl departament es troba dins del PRBB, una gran infraestructura científica que alberga diversos centres públics de recerca que, a més, estan relacionats físicament amb l'Hospital del Mar de Barcelona, ??convertint-se en un dels centres de recerca biomèdica més importants del sud d'Europa.\nEl 2015, el Departament va ser nomenat Unitat d'Excel·lència "María de Maeztu". Aquest programa està finan?at pel Ministeri d'Economia i Competitivitat. El seu objectiu és acreditar centres i unitats de recerca públiques en qualsevol àmbit que demostrin lideratge científic i puguin tenir un impacte global, alhora que col·laboren activament amb el seu entorn social i empresarial.\nEl Departament de Dret té dècades d'experiència en recerca aplicada en ciències socials, així com en formació d’investigadors i d’estudiants de postgrau. Compta amb prop de 150 investigadors i 12 grups de recerca que aspiren a oferir als professionals de la legalitat eines per millorar les institucions i, per tant, el benestar dels ciutadans. El potencial investigador d'aquests grups ha estat reconegut a través del finan?ament obtingut en convocatòries de recerca competitiva i es pot veure en la seva extensa producció científica.\nEl departament promou programes de màster molt innovadors amb una marcada orientació internacional. També ofereix un programa de doctorat que va rebre el 2011 el segell Pathway to Excellence del Ministeri d'Educació espanyol i que, en els últims cinc anys, ha acumulat més de 70 tesis doctorals.\nEl Departament d'Humanitats abasta 38 àrees de coneixement, agrupades en quatre àmbits: Història, Pensament, Art i Literatura i Teoria de la Literatura. Hi ha un vincle coherent entre la recerca i l'ensenyament, especialment en els programes de postgrau, tal com ho testimonien els temes explorats en els treballs finals de màster i en les tesis doctorals.\nDes de la creació de la UPF, el 1990, el Departament d'Economia i Empresa s'ha convertit en un centre capdavanter en recerca i docència. Es troba entre els departaments més destacats d'Europa i reuneix una comunitat internacional de més de 20 nacionalitats diferents.\nLa vida intel·lectual del Departament se centra en una varietat de seminaris setmanals en les àrees de recerca del Departament. A més, el departament acull una gran quantitat d'investigadors i professors visitants. Com a resultat, els estudiants i el professorat estan exposats a un flux continu de nous investigadors que treballen a les fronteres del coneixement en els seus camps.\nFinalment, amb el suport financer de la Generalitat de Catalunya, el Departament, juntament amb l i el Departament d'Economia de la Universitat Autònoma de Barcelona (UAB), va crear la Barcelona Graduate School of Economics (Barcelona GSE), classificada entre els vuit millors centres internacionals de recerca d'Espanya (acreditació de Severo Ochoa).\nEl Departament de Ciències Polítiques i Socials es va fundar el 1996. Des d'aleshores ha aconseguit consolidar diverses àrees de recerca i s'ha convertit en una atractiva institució acadèmica amb un perfil fort i internacional. La unitat ofereix programes acadèmics i de recerca en els àmbits de la ciència política, l'administració pública, la sociologia, la psicologia social, els determinants socials de la salut, la criminologia i la metodologia de les ciències socials. Actualment, hi ha al voltant d'un centenar d'investigadors en total.\nLa unitat està organitzada en dues seccions científiques: Ciències Polítiques i Sociologia. També inclou les subseccions de Psicologia Social i Metodologia de les Ciències Socials. Les dues seccions científiques s'organitzen en deu línies d'investigació principals, cadascuna associada a un grup de recerca diferent.\nLes activitats de recerca del Departament de Traducció i Ciències del Llenguatge se centren en la llengua i la comunicació lingüística en diverses formes i contextos, i abasten una àmplia gamma d'àrees i disciplines de recerca en lingüística teòrica i aplicada, traducció i àrees relacionades amb els estudis literaris.\nEl departament acull 11 grups de recerca, que realitzen les seves activitats a través de projectes de recerca finan?ats a través de convocatòries competitives. El Departament organitza activitats regulars relacionades amb la recerca (conferències, tallers, xerrades i seminaris) i encoratja la publicació d’articles dels seus investigadors i estudiants de postgrau.\nEl Departament de Comunicació de la UPF es troba entre els departaments més destacats d'aquesta àrea a Espanya, tant pel que fa a la producció científica com a la capacitat de finan?ament.\nLes activitats docents i de recerca tenen lloc al campus del Poblenou, constru?t el 2009 i que ofereix instal·lacions modernes. El campus està ubicat al districte [email protected] de Barcelona, el projecte de transformació urbana, econòmica i social més gran que la ciutat ha promogut en els últims anys. El districte alberga importants empreses vinculades a les noves tecnologies, així com instal·lacions d'investigació, innovació i educació universitària, incubadores d'empreses i espais de coworking per a emprenedors, estudiants i professors implicats en el sector de les comunicacions.\nEls papirs màgics grecs\nMillorar la funcionalitat, el manteniment i la regeneració dels teixits danyats\nRehabilitació cognitiva i motora per a pacients amb dany cerebral\nthe new music concept\nSintetitzador de veu cantada\nInterpretació de dades genòmiques obtingudes a partir de l'estudi de l'ADN o ARN\nMonitorització de música capa? d'escoltar qualsevol obra musical\n17 millor universitat del món entre les de menys de 50 anys (THE)\n1 millor universitat espanyola en projecció internacional (THE)\n46,3 milions d'€ rebuts del programa Horizon 2020\n22 ajuts ERC\n43 professors de recerca ICREA\n2 acreditacions María de Maeztu\n70 % de les tesis defensades en anglès\n26 projectes de doctorat industrial


Quilapayún a Barcelona i al Carmel\nEduardo Carrasco, Carlos Quezada, Luis Hernan Gómez, Luis Hugo Lagos i Guillermo García Campos, són els cinc membres històrics de Quilapayún que van actuar l’any 1974 (20 i 21 de setembre) i que ara han tornat a la ciutat.gràcies a la gent que ha impulsat aquest homenatge: José Luis Vergara, Marcial Mira i Eulogio Dávalos.\nEls integrants del grup Quilapayún van voler visitar el barri del Carmel durant el matí del mateix divendres, per tal de poder fotografiar-se a l’escultura que hi ha en homenatge a Salvador Allende a la plaça que porta el seu nom i que cada onze de setembre viu un dels moments més emotius del nostre curs, l’homenatge a Salvador Allende. La passejada pel barri del Carmel, acompanyats de Joan Vallvé, conseller d’ICV-EUiA, del conseller tècnic Pere Nieto i d’altres persones del Districte i de la comissió organitzadora, vam poder conversar de forma molt cordial amb els membres de Quilapayún. Recordaven amb emoció el que va representar el concert del 1974 a Barcelona. Un concert que va ser un esclat de llibertat dins del franquisme, un concert que, organitzat per Agermanament, va saber superar les traves del franquisme i la seva censura, plantejant el concert com de suport a les missions, o donant les lletres a la censura sense comes i en majúscules perquè fos més difícil la seva comprensió. La inutilitat de molts funcionaris va permetre que acabessin el concert cantant “El pueblo unido jamás será vencido”. Després dels concerts a Barcelona van haver de tornar a Xile perquè no els hi van permetre seguir la gira, però els concerts van ser un referent pel fort moviment antifranquista d’aquells moments.\nDivendres per la tarda al Saló de Cent es va fer l’homenatge amb la presència de l’Alcalde. Es van poder escoltar fragments d’aquell concert, es van recordar anècdotes de la seva arribada a la ciutat i van acabar de la millor forma que podien agrair l’homenatge, cantant. En primer lloc “Te recuerdo Amanda” acompanyats a la guitarra pel nostre amic, el mestre Eulogio Dávalos i després cantant “la muralla” i amb el públic en peu i cantant tothom “El pueblo unido jamás será vencido”. Un just homenatge i des d’ICV d’Horta-Guinardó volem agrair la seva visita al barri del Carmel, que entenem com un reconeixement a la tasca de mantenir viva la memòria del president Allende. En breu podreu veure el vídeo que vam enregistrar amb Quilapayún i també podeu llegir més informació al blog d’en Pere Nieto.\nVaig assistir a l'acte del Saló de Cent. Un acte senzill i carregat d'emoció.\nVal a dir que les seves cançons ja no son només "seves", sinó que formen part del patrimoni col·lectiu de tota la gent que arreu del món ens en hem apropiat per incorporar-les al nostre bagatge emocional i de lluita per fer del món un lloc una mica millor per als homes i dones que hi habitem.\n31 d’octubre de 2010, a les 17:52


Society for Human Resource Management (SHRM) és l’organització professional de RR.HH. més gran del món, amb 285.000 membres en més de 165 països.\nPorta més de 7 dècades sent el proveïdor líder de recursos satisfent les necessitats dels professionals de RR.HH. i millorant la seva gestió i resultats.\nSHRM ha realitzat un estudi dut a terme per multitud de professionals i acadèmics de RR.HH. per tal de definir les competències més rellevants per al professional de recursos humans sota un perfil actualitzat. Aquesta anàlisi ha finalitzat amb el SHRM Bock (Body of Competences and Knowledge).\nCompromete’t amb la teva carrera!\nLes certificacions globals de SHRM, SHRM-CP i SHRM-SCP, ofereixen creixement, avanç i reconeixement. Es basen en una extensa investigació global que involucra a empresaris, acadèmics i professionals de RR.HH. en tots els nivells per aconseguir mantenir un nivell d’excel·lència i rellevància en aquesta professió que es troba en constant evolució.\nQuè és la certificació SHRM?\nLa certificació SHRM-CP i SHRM-SCP és un sistema de validació internacional que permet garantir un estàndard de coneixement, qualitat i capacitat en els professionals de RR.HH.\nEstà dirigida a professionals que volen convalidar el seu perfil, coneixements, experiència i competències en RR.HH. en les funcions de l’àrea: Formació, Compensacions, Desenvolupament, Reclutament, Relacions Laborals, Selecció i Talent i així millorar la seva ocupabilitat i competència com a professionals.\nEs divideix en dos grups d’acord a l’antiguitat i estudis previs:\nCom preparo la certificació amb MANUM?\nClasses presencials al centre de Barcelona.\nEl pla d’estudis proporcionat en el Sistema d’Aprenentatge SHRM 2018 ha estat dissenyat per experts mundials y cobreix el cos de competències i coneixements SHRM ™ (SHRM BoCK ™).\nDurant el programa, un equip de professors especialitzats prepara als professionals de RR.HH. per adquirir competències i coneixements que necessitaran per afrontar amb èxit la prova internacional de certificació.\n• 6 jornades, en horari de tardes de 4 hores de duració. (24 hores formatives)\n• Eina SmartStudy. Una eina digital que ajudarà a l’alumne a millorar aquells conceptes que menys domina i planificarà sessions d’estudi.\n• Kit de materials on-line.\n(Max. 10 persones)\nManum disposa d’un curs In Company de certificació que es caracteritza per la seva preparació presencial i la seva personalització amb el client mitjançant una planificació conjunta, adaptant-se a la duració i requisits de l’empresa, i d’aquesta manera satisfer les seves demandes i cobrir les seves necessitats, amb l’objectiu d’aconseguir els resultats òptims buscats.\nDe la mateixa manera, es discuteixen i s’obren possibilitats de millora en la gestió de l’àrea de RR.HH., obtenint una alta taxa de retorn de la inversió.\n• Planificació conjunta amb el client prenent com a referencia les seves necessitats. (21 hores formatives)\n• És el professorat el que es desplaça a l’empresa client\n• Eines SmartStudy. Una eina digital que ajudarà a l’alumne a millorar en aquells conceptes que menys domina i planificarà sessions d’estudi\nQuan són els exàmens de certificació?\nDurada aproximada de 4 hores\nL’examen es realitza en una entitat externa i certificada per SHRM, que és l’encarregada de vetllar pel correcte funcionament de l’examen i la total objectivitat de la prova. Alterna preguntes de coneixement teòric i escenaris de judici situacional amb 2-4 preguntes relacionades.\nHivern 2019 Desembre 1, 2019 – Febrer 15, 2020\nGaranteix l’èxit amb el nostre format presencial\nOfert en conjunt amb EADA i BSM, el pla d’estudis proporcionat en el Sistema d’Aprenentatge SHRM 2018 ha estat dissenyat per experts mundials i cobreix el cos de competències i coneixements SHRM ™ (SHRM Bock ™).\nDurant tot el programa, un equip de professors especialitzats prepara els professionals de RRHH per adquirir les competències i els coneixements que necessitaran per afrontar amb èxit la prova internacional de certificació.\nCertifica internacionalment al teu equip de Recursos Humans\nManum disposa d’un curs In Company de certificació que es caracteritza per la seva preparació presencial i la seva personalització amb el client mitjançant una planificació conjunta, adaptant-se a la durada i requisits de l’empresa, per així satisfer les seves demandes i cobrir les seves necessitats, amb l’objectiu d’assolir els resultats òptims buscats.\nAixí mateix, es debaten i obren possibilitats de millora en la gestió de l’àrea de Recursos Humans, obtenint així una alta taxa de retorn de la inversió.\nOrganitza el teu propi temps\nPlataforma on-line que permet accedir 24 hores a tots els recursos dissenyats per adquirir els coneixements requerits per la certificació.\nAvaluació on-line per determinar el coneixement actual i identificar àrees de millora. Inclou l’eina SmartStudy que permet dissenyar un pla d’estudi personalitzat.


Les ganes de capgirar-ho tot de la beat generation, però fent dit en lloc d'en camioneta - Diari de Girona\nLes ganes de capgirar-ho tot de la beat generation, però fent dit en lloc d'en camioneta\nalbert soler girona 13.12.2017 | 07:05\nSuposo que deu tenir a veure amb el famós espot electoral de la camioneta, però el llibre de capçalera de Natàlia Sánchez és l´històric On the road, de Jack Kerouac, i escric el títol en anglès perquè així me´l va citar la candidata cupaire. Jo, menys políglota, el vaig llegir fa anys en català: A la carretera.\nA la carretera és, més que un llibre, una bíblia. Una bíblia atea, com correspon a una antisistema. Es diu que Kerouac el va escriure d´una sola tirada, en un rotlle de paper. Potser en una cursa atlètica l´haurien desqualificat, que era home de probar totes les drogues, especialment les mexicanes i les psicodèliques, però com que en literatura no existia -ni existeix- el control antidopatge, la marca ha sigut validada i difícil de superar. Tampoc no existeix en política, el control antidopatge, i no és poca la gent que es pregunta si algunes propostes de la CUP no han sigut decidides després d´assemblees tan riques en substàncies psicodèliques com una reunió de Kerouac amb els seus amics de la Beat Generation Ginsberg, Burroughs i Casady.\nTots quatre, val a insistir que sense controls antidopatge, van sotregar als anys cinquanta els fonaments no només de la literatura, sinó de tota la societat americana. Ni més ni menys que el que pretén la CUP a Catalunya. Kerouac i Casady, però, van travessar els EUA per la ruta 66, fent dit. Potser per això ja no hem vist més la famosa camioneta de la CUP.\n«Fruit de la ingenuïtat del Govern hi va haver manca de previsió». Eleccions a Catalunya 2017